
ประกาศสภาเทศบาลตำบลห้วยนาง
เรื่อง  เรียกประชุมสภาเทศบาลตำบลห้วยนาง สมัยวิสามัญ สมัยที่ 1 ประจำปี พ.ศ. 2557
----------------------------------------

		ตามที่สภาเทศบาลตำบลห้วยนาง มีความประสงค์ขอเปิดประชุมสภาเทศบาลตำบลห้วยนาง สมัยวิสามัญ สมัยที่ ๑ ประจำปี พ.ศ. ๒๕๕7 เพื่อพิจารณา ญัตติเรื่อง ขอความเห็นชอบในการเข้าเป็นสมาชิกของสมาคมสันนิบาตเทศบาลแห่งประเทศไทย , ญัตติเรื่อง การเลือกผู้ทรงคุณวุฒิเพื่อแต่งตั้งเป็นกรรมการตีราคาปานกลางของที่ดินตามพระราชบัญญัติภาษีบำรุงท้องที่ พ.ศ. 2508 ,ญัตติเรื่อง ขออนุมัติจ่ายขาดเงินสะสม คืนเงินค่าปรับผิดสัญญา โครงการก่อสร้างถนนลาดยางผิวเรียบ (Cape Seal) สายบ้านห้วยนางใต้ – หนองหวา หมู่ที่ 4,5 และพิจารณาข้อราชการอื่น ๆ ประกอบกับหนังสืออำเภอห้วยยอด ที่ ตง 0023.14/2338 ลงวันที่ ๒5 มิถุนายน 2557 เรื่อง ขอเปิดประชุมสภาเทศบาลตำบลห้วยนาง สมัยวิสามัญ สมัยที่ ๑ ประจำปี พ.ศ. ๒๕๕7 นายอำเภอห้วยยอด อนุญาตให้เปิดประชุมสภาเทศบาลตำบลห้วยนาง สมัยวิสามัญ สมัยที่ 1 ประจำปี พ.ศ. 2557 ตั้งแต่วันที่ 25 มิถุนายน – 9 กรกฎาคม 2557 มีกำหนด 15 วัน นั้น
อาศัยอำนาจตามความในมาตรา 2๕ แห่งพระราชบัญญัติเทศบาล พ.ศ. 2496 ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 22 สภาเทศบาลตำบลห้วยนาง จึงประกาศเรียกประชุมสภาเทศบาลตำบลห้วยนาง สมัยวิสามัญ สมัยที่ ๑ ประจำปี พ.ศ. ๒๕๕7 ตั้งแต่วันที่ 25 มิถุนายน - 9 กรกฎาคม ๒๕๕7 
มีกำหนด ๑๕ วัน
		จึงประกาศให้ทราบโดยทั่วกัน

				ประกาศ ณ วันที่ 26 เดือน มิถุนายน พ.ศ. ๒๕๕7

						   อรุณ  ธรรมเมธากุล
					         (นายอรุณ  ธรรมเมธากุล)
				             ประธานสภาเทศบาลตำบลห้วยนาง

